## Individuel læsning som forberedelse inden lektionen. Fremlægges evt. af en elev i klassen.

## Historisk set udspringer kristendommen af jødedommen, som begynder længe før Kristi fødsel. Derfor starter vores forløb med en introduktion til jødedommens verdenssyn og idéer udtrykt i Det Gamle Testamente. Bibelen er kristendommens hellige bog, som består af to primære tekstsamlinger:

## A) Det Gamle Testamente skrevet på hebræisk før Jesu tid.

## B) Det Nye Testamente skrevet på oldgræsk efter Jesu død.

## Kristendommen bruger begge tekstsamlinger af to centrale årsager: A) Det Gamle Testamente indeholder forhistorien til Jesus og rummer myter og profetier, som hænger sammen med Det Nye Testamentes indhold. B) Kristendommen ser sig selv som fuldendelsen af jødedommen, dvs. den korrekte fortolkning af Gudsopfattelsen og profetierne i Det Gamle Testamente. Det Nye Testamente bygger altså videre på jødedommens teologi, dogmatik, etik og ritualer.

## Genre og synsvinkel

De to religiøse kilder, som vi analyserer i dag, kan kaldes (skabelses)myter. Først lærer vi om særlige kendetegn ved myter. Overvej i din læsning, hvor man finder disse genretræk i teksterne:

* Myten er en litterær genre i sig selv. Den minder i form og indhold om sagn, legender eller eventyr. Myten adskiller sig dog, idet den typisk indeholder et religiøst univers og er forbundet med ritualer.
* Myten foregår ofte uden for tid og rum, fx i tilbage i urtiden; der optræder guder, engle og overnaturlige væsener; der kan indgå mirakler eller åbenbaringer; en ekstraordinær talesituation kan opstå, hvor en guddom fx taler til et menneske eller viser sig (teofani). Bemærk, at en del myter kan indeholde historisk korrekthed og geografisk angivelse.
* Myter omhandler ofte universelle og eksistentielle temaer: fødsel, liv og død, skabelse og ødelæggelse, dom og straf, mana og tabu, kosmos og kaos, etiske regler i samfundet eller guddommens krav til mennesket, etc.
* En myte kan fx være kosmogonisk og omhandle verdens skabelse (kosmos = verden, orden). Ligeledes kan den være antropogonisk og omhandle menneskets skabelse (antropos = menneske). Når en myte fremstiller en lære om, hvordan menneskets natur er, er den antropologisk, fx syndefaldsmyten i 1. Mosebog, kap. 3.

## De to skabelsesberetninger i Bibelen, kap. 1 – kap. 2, 4 og kap. 2,4-25.

## Arbejdsformer: Vi inddeler klassen i to store grupper, hvor hver del arbejder med analyse af én skabelsesberetning. Grupperne fremlægger deres pointer senere.

## Alternative arbejdsformer: Lav tegninger, der illustrerer skabelsen og arbejd ud fra eksempler i teksten. Lav en kort dramatisering af skabelsens kronologi i 1. Mosebog, kap. 1. Skriv en kort raptekst, der fortæller om, hvordan Gud skabte verden. Hent inspiration i de to myter.

## Tekstanalytisk arbejde i grupper – NB. Gruppe 2’s opgaver står på s. 4

## Bemærk, mens I læser og diskuterer, hvordan Gud skaber *kosmos* (orden, harmoni) ud af *kaos* (uorden) og danner en ordnet verden (kosmos) ud af urdybets mørke og tomhed.

1) Hvordan skaber Gud? (v. 3-5) Hvad betyder det for vores fortolkning, at der er gentagelser af udtrykket ”Gud så, at det var godt”?

2) Lav en overordnet, kronologisk beskrivelse af, hvad Gud skaber på de 6 dage:

## Skabelsesmyte nr. 1: 1. Mosebog, kap. 1: Verdens skabelse

**[v1](http://www.bibelselskabet.dk/danbib/web/1mos/ch1/v1.htm" \t "Notes)**  I begyndelsen skabte Gud himlen og jorden.

**[v2](http://www.bibelselskabet.dk/danbib/web/1mos/ch1/v2.htm" \t "Notes)**  Jorden var dengang tomhed og øde, der var mørke over urdybet, og Guds ånd svævede over vandene.

**[v3](http://www.bibelselskabet.dk/danbib/web/1mos/ch1/v3.htm" \t "Notes)**  Gud sagde: »Der skal være lys!« Og der blev lys. **[v4](http://www.bibelselskabet.dk/danbib/web/1mos/ch1/v4.htm" \t "Notes)**  Gud så, at lyset var godt, og Gud skilte lyset fra mørket. **[v5](http://www.bibelselskabet.dk/danbib/web/1mos/ch1/v5.htm" \t "Notes)**  Gud kaldte lyset dag, og mørket kaldte han nat. Så blev det aften, og det blev morgen, første dag.

**[v6](http://www.bibelselskabet.dk/danbib/web/1mos/ch1/v6.htm" \t "Notes)**  Gud sagde: »Der skal være en hvælving i vandene; den skal skille vandene!« Og det skete; **[v7](http://www.bibelselskabet.dk/danbib/web/1mos/ch1/v7.htm" \t "Notes)**  Gud skabte hvælvingen, som skilte vandet under hvælvingen fra vandet over hvælvingen. **[v8](http://www.bibelselskabet.dk/danbib/web/1mos/ch1/v8.htm" \t "Notes)**  Gud kaldte hvælvingen himmel. Så blev det aften, og det blev morgen, anden dag.

**[v9](http://www.bibelselskabet.dk/danbib/web/1mos/ch1/v9.htm" \t "Notes)**  Gud sagde: »Vandet under himlen skal samle sig på ét sted, så det tørre land kommer til syne!« Og det skete. **[v10](http://www.bibelselskabet.dk/danbib/web/1mos/ch1/v10.htm" \t "Notes)**  Gud kaldte det tørre land jord, og det sted, hvor vandet samlede sig, kaldte han hav. Gud så, at det var godt.

**[v11](http://www.bibelselskabet.dk/danbib/web/1mos/ch1/v11.htm" \t "Notes)**  Gud sagde: »Jorden skal grønnes: Planter, der sætter frø, og alle slags frugttræer, der bærer frugt med kerne, skal være på jorden.« Og det skete; **[v12](http://www.bibelselskabet.dk/danbib/web/1mos/ch1/v12.htm" \t "Notes)**  jorden frembragte grønt, alle slags planter, der sætter frø, og alle slags træer, der bærer frugt med kerne. Gud så, at det var godt. **[v13](http://www.bibelselskabet.dk/danbib/web/1mos/ch1/v13.htm" \t "Notes)**  Så blev det aften, og det blev morgen, tredje dag.

**[v14](http://www.bibelselskabet.dk/danbib/web/1mos/ch1/v14.htm" \t "Notes)**  Gud sagde: »Der skal være lys på himmelhvælvingen til at skille dag fra nat. De skal tjene som tegn til at fastsætte festtider, dage og år, **[v15](http://www.bibelselskabet.dk/danbib/web/1mos/ch1/v15.htm" \t "Notes)**  og de skal være lys på himmelhvælvingen til at oplyse jorden!« Og det skete; **[v16](http://www.bibelselskabet.dk/danbib/web/1mos/ch1/v16.htm" \t "Notes)**  Gud skabte de to store lys, det største til at herske om dagen, det mindste til at herske om natten, og stjernerne. **[v17](http://www.bibelselskabet.dk/danbib/web/1mos/ch1/v17.htm" \t "Notes)**  Gud satte dem på himmelhvælvingen til at oplyse jorden, **[v18](http://www.bibelselskabet.dk/danbib/web/1mos/ch1/v18.htm" \t "Notes)**  til at herske om dagen og om natten og til at skille lys fra mørke. Gud så, at det var godt. **[v19](http://www.bibelselskabet.dk/danbib/web/1mos/ch1/v19.htm" \t "Notes)**  Så blev det aften, og det blev morgen, fjerde dag.

**[v20](http://www.bibelselskabet.dk/danbib/web/1mos/ch1/v20.htm" \t "Notes)**  Gud sagde: »Vandet skal vrimle med levende væsener, og fugle skal flyve over jorden oppe under himmelhvælvingen!« Og det skete; **[v21](http://www.bibelselskabet.dk/danbib/web/1mos/ch1/v21.htm" \t "Notes)**  Gud skabte de store havdyr og alle slags levende væsener, der rører sig og vrimler i vandet, og alle slags vingede fugle. Gud så, at det var godt. **[v22](http://www.bibelselskabet.dk/danbib/web/1mos/ch1/v22.htm" \t "Notes)**  Og Gud velsignede dem og sagde: »Bliv frugtbare og talrige, og opfyld vandet i havene! Og fuglene skal blive talrige på jorden!« **[v23](http://www.bibelselskabet.dk/danbib/web/1mos/ch1/v23.htm" \t "Notes)**  Så blev det aften, og det blev morgen, femte dag.

**[v24](http://www.bibelselskabet.dk/danbib/web/1mos/ch1/v24.htm" \t "Notes)**  Gud sagde: »Jorden skal frembringe alle slags levende væsener, kvæg, krybdyr og alle slags vilde dyr!« Og det skete; **[v25](http://www.bibelselskabet.dk/danbib/web/1mos/ch1/v25.htm" \t "Notes)**  Gud skabte alle slags vilde dyr, al slags kvæg og alle slags krybdyr. Gud så, at det var godt.

**[v26](http://www.bibelselskabet.dk/danbib/web/1mos/ch1/v26.htm" \t "Notes)**  Gud sagde: »Lad os skabe mennesker i vort billede, så de ligner os! De skal herske over havets fisk, himlens fugle, kvæget, alle de vilde dyr og alle krybdyr, der kryber på jorden.« **[v27](http://www.bibelselskabet.dk/danbib/web/1mos/ch1/v27.htm" \t "Notes)**  Gud skabte mennesket i sit billede; i Guds billede skabte han det, som mand og kvinde skabte han dem. **[v28](http://www.bibelselskabet.dk/danbib/web/1mos/ch1/v28.htm" \t "Notes)**  Og Gud velsignede dem og sagde til dem: »Bliv frugtbare og talrige, opfyld jorden, og underlæg jer den; hersk over havets fisk, himlens fugle og alle dyr, der rører sig på jorden!« **[v29](http://www.bibelselskabet.dk/danbib/web/1mos/ch1/v29.htm" \t "Notes)**  Gud sagde: »Nu giver jeg jer alle planter, der sætter frø, på hele jorden og alle træer, der bærer frugt med kerne. Dem skal I have til føde. **[v30](http://www.bibelselskabet.dk/danbib/web/1mos/ch1/v30.htm" \t "Notes)**  Til alle de vilde dyr og til alle himlens fugle, ja, til alt levende, der rører sig på jorden, giver jeg alle grønne planter som føde.« Og det skete. **[v31](http://www.bibelselskabet.dk/danbib/web/1mos/ch1/v31.htm" \t "Notes)**  Gud så alt, hvad han havde skabt, og han så, hvor godt det var. Så blev det aften, og det blev morgen, den sjette dag.

## 1. Mosebog, kap. 2

**v1**  Således blev himlen og jorden og hele himlens hær fuldendt. [**v2**](http://www.bibelselskabet.dk/danbib/web/1mos/ch2/v2.htm)  På den syvende dag var Gud færdig med det arbejde, han havde udført, og på den syvende dag hvilede han efter alt det arbejde, han havde udført. [**v3**](http://www.bibelselskabet.dk/danbib/web/1mos/ch2/v3.htm)  Gud velsignede den syvende dag og helligede den, for på den dag hvilede han efter alt det arbejde, han havde udført, da han skabte.

**v4**  Det var himlens og jordens skabelseshistorie.

Fortsat diskussion i grupper:

* Hvornår skaber Gud mennesket? Hvad er mon pointen med det?
* Hvad betyder det mon, at mennesket er skabt i Guds billede? (v. 27)
* Hvad kan vi udlede af, at Gud skaber mennesket ”som mand og kvinde”? (v. 27)
* Hvad er forholdet mellem mennesket og naturen? (v. 28-29)

Diskussion i klassen, når eleverne har fremlagt pointer:

* Sammenlign verdens tilstand i begyndelsen af teksten (v. 2) med tilstanden senere (v.31). Hvad har Gud egentlig præsteret at gøre?
* Hvad gør Gud på den syvende dag? (kap. 2, 2-3) Hvilken tradition fra jødedommen indstiftes rituelt her?
* Hvad er fokus i denne tekst, verdens eller menneskets skabelse?
* Hvilken gudsopfattelse kommer til udtryk i teksten: den transcendente (Gud er hævet over det menneskelige) eller antropomorfe (Gud fremstår i menneskelig form) guddom?
* Sammenfat kort, hvilken genre denne tekst er og hvilken synsvinkel den udtrykker.

**Gruppe 2: Anden skabelsesberetning: kap. 2, 4-25:**

*Bemærk tekstens fokus på vand og planter (v. 5), mens I læser og diskuterer. Det fortæller os, at myten er opstået i et agerbrugssamfund, hvor man dyrker jorden og hvor vand er vigtigt.*

1) Hvordan skaber Gud mennesket? (v. 7)

2) Hvad betyder det for vores fortolkning, at teksten udspilles i Edens Have, som er et sted hvorfra floderne Pishon, Gihon, Tigris og Eufrat udspringer (dvs. i Irak, se vers 10-14)?

## Skabelsesmyte nr. 2: 1. Mosebog, kap. 2, 4-25: Adam og Eva

Dengang Gud Herren skabte jord og himmel, **v5**  var der endnu ingen buske på jorden, og ingen planter var spiret frem, for Gud Herren havde ikke ladet det regne på jorden, og der var ingen mennesker til at dyrke agerjorden, **v6**  men en kilde brød frem af jorden og vandede hele agerjorden. [**v7**](http://www.bibelselskabet.dk/danbib/web/1mos/ch2/v7.htm)  Da formede Gud Herren mennesket af jord og blæste livsånde i hans næsebor, så mennesket blev et levende væsen.

**v8**  Gud Herren plantede en have i Eden ude mod øst, og der satte han det menneske, han havde formet. [**v9**](http://www.bibelselskabet.dk/danbib/web/1mos/ch2/v9.htm)  Gud Herren lod alle slags træer, der var dejlige at se på og gode at spise af, vokse frem af jorden, også livets træ midt i haven og træet til kundskab om godt og ondt.

[**v10**](http://www.bibelselskabet.dk/danbib/web/1mos/ch2/v10.htm)  I Eden udsprang en flod, der vandede haven. Udenfor delte den sig og blev til fire strømme. [**v11**](http://www.bibelselskabet.dk/danbib/web/1mos/ch2/v11.htm)  Den første hedder Pishon; den snor sig gennem hele landet Havila, hvor der er guld. [**v12**](http://www.bibelselskabet.dk/danbib/web/1mos/ch2/v12.htm)  Guldet i det land er fint; der er også bedellium og shoham-sten. [**v13**](http://www.bibelselskabet.dk/danbib/web/1mos/ch2/v13.htm)  Den anden flod hedder Gihon; den snor sig gennem hele landet Nubien. [**v14**](http://www.bibelselskabet.dk/danbib/web/1mos/ch2/v14.htm)  Den tredje flod hedder Tigris; den løber øst for Assur. Den fjerde flod er Eufrat.

**v15**  Gud Herren tog mennesket og satte ham i Edens have, for at han skulle dyrke og vogte den. [**v16**](http://www.bibelselskabet.dk/danbib/web/1mos/ch2/v16.htm)  Men Gud Herren gav mennesket den befaling: »Du må spise af alle træerne i haven. [**v17**](http://www.bibelselskabet.dk/danbib/web/1mos/ch2/v17.htm)  Men træet til kundskab om godt og ondt må du ikke spise af, for den dag du spiser af det, skal du dø!«

[**v18**](http://www.bibelselskabet.dk/danbib/web/1mos/ch2/v18.htm)  Gud Herren sagde: »Det er ikke godt, at mennesket er alene. Jeg vil skabe en hjælper, der svarer til ham.« **v19**  Så formede Gud Herren alle de vilde dyr og alle himlens fugle af jord, og han førte dem til mennesket for at se, hvad han ville kalde dem, og det, mennesket kaldte de levende væsener, blev deres navn. **v20**  Sådan gav mennesket alt kvæget, himlens fugle og alle de vilde dyr navn, men han fandt ikke en hjælper, der svarede til ham.

[**v21**](http://www.bibelselskabet.dk/danbib/web/1mos/ch2/v21.htm)  Da lod Gud Herren en tung søvn falde over Adam, og mens han sov, tog han et af hans ribben og lukkede til med kød. [**v22**](http://www.bibelselskabet.dk/danbib/web/1mos/ch2/v22.htm)  Af det ribben, Gud Herren havde taget fra Adam, byggede han en kvinde og førte hende til Adam. [**v23**](http://www.bibelselskabet.dk/danbib/web/1mos/ch2/v23.htm)  Da sagde Adam:  
      »Nu er det ben af mine ben  
      og kød af mit kød.  
      Hun skal kaldes kvinde,  
      for af manden er hun taget.«  
[**v24**](http://www.bibelselskabet.dk/danbib/web/1mos/ch2/v24.htm)  Derfor forlader en mand sin far og mor og binder sig til sin hustru, og de bliver ét kød.

**v25**  Adam og hans kvinde var nøgne, men de skammede sig ikke.


Fortsat diskussion i gruppe 2:

* Hvilke eksempler på mana (hellig kraft) og tabu (forholdsregler) ser vi i teksten? (v. 9 og 15-17)
* Hvad gør Gud ved mennesket Adams problem med, at han er alene? (v. 18-24) Hvilken tanke ligger der bag, at kvinden (a man with a womb => woman) skabes ud af manden?
* Hvilket ritual i kirken anvender vers 24 som et citat? Hvad er ideen bag dette udtryk?
* Adam (mand) og Eva (kvinde) skal læses som repræsentationer/billeder af de første mennesker på Jorden. Hvordan er deres tilstand sammen med Gud i Haven? (v. 25)

**Diskussion i klassen, når eleverne har fremlagt deres pointer:**

* Hvad er fokus i denne tekst, verdens eller menneskets skabelse? Bemærk tekstens konklusion i vers 25: De var nøgne, ”men de skammede sig ikke.”
* Hvilken gudsopfattelse ser vi i denne tekst, den transcendente eller antropomorfe Gud?
* Hvilken skabelsesberetning tror du kom først, nr. 1 eller nr. 2? Begrund hvorfor.
* Hvordan skal vi som læsere fortolke disse beretninger? (indefra >< udefra, bogstaveligt >< billedligt)

**Konklusion på lektionen**: Gud skaber Verdenen og mennesket med en klar plan om et ordnet system, hvor han er den almægtige Skaber og mennesket er hans skabning, der skal herske over Jorden. Skabelsesmyterne i Det Gamle Testamente supplerer hinanden, fordi deres fokus er forskelligt: kosmogoni og antropogoni. De modsiger ikke hinanden, men er supplerende myter.



”Skabelsen af Adam” malet af Michelangelo, Det Sixtinske Kapel i Vatikanet.